Draga Greta,

jako sam zadivljena tvojim idejama. Ne mogu pojmiti da šesnaestogodišnje dijete može održati govor na jeziku koji uopće nije njegov materinski jezik o takvoj veoma teškoj temi. Već ti se divim od samih početaka, kada si tek krenula s klimatskim aktivizmom ili kad si s petnaest godina otišla prosvijedati umjesto da ideš u školu. Samo nemoj mariti za one negativne komentare koje vjerojatno često dobivaš jer su ti oni nepotrebni. Tvoja odlučnost i samouvjerenost u svojim namjerama me potaknula da održim razrednu, a možda čak i školsku raspravu o klimatskim promjenama i zagađenju okoliša. Voljela bih da mi kažeš nekoliko savjeta o tome kako voditi takvu raspravu. Želim ti puno sreće i uspjeha u tvojim idejama.

 Srdačan pozdrav,

 Višnja Burić